Zapisnik 2. sestanka skupine za prehrano

Prisotni: g. Tomaž Arzenšek, ga.Tanja Firer, g. Robert Gajšek, ga. Ina Hunski,

 ga.Vanja Hriberšek in ga. Darja Šarman.

Opravičeno odsotna: ga. Polona Ratajc Čujež in g. Boris Čujež.

G. Robert Gajšek se je sestanka udeležil preko aplikacije Webex.

Sestanek se je pričel ob 17.00.

Predlagan dnevni red:

1. Poročilo o opravljenih aktivnostih s področja prehrane

2. Pregled dokumenta Pravila šolske prehrane

3. Plan dela, predlogi in pobude.

Člani so potrdili dnevni red. Odsotni člani bodo prejeli povezavo do posnetka sestanka.

K1

* Šolska prehrana se še naprej izvaja v okviru priporočil pristojnih služb za zajezitev virusa (umivanje rok, vodena malica in kosilo, manj učencev, konec pouka ob 12.10). V mesecu marcu smo odstranili pregrade z miz v jedilnici.
* V mesecu novembru smo sodelovali v akciji „Dan slovenske hrane“ in „Tradicionalni slovenski zajtrk“. Spremljajoče dejavnosti smo izvajali pri pouku in razrednih urah. Povrnjen je bil del sredstev za živila, v vrednosti 266,49 EUR.
* Že od septembra se izvaja projekt „Šolska shema“ s spremljajočimi dejavnostmi. Pripravljen je zahtevek za povrnitev sredstev za prvo obdobje v vrednosti 1.015,19 EUR za sadje in 827,15 EUR za mleko in mlečne izdelke.
* Uvajanje brezmesnih menijev in vključevanje učencev izbirnih predmetov pri oblikovanju šolskega jedilnika.
* Izvajanje postopka odpiranja konkurence za sadje in zelenjavo v mesecu decembru (v sodelovanju s SIB d.o.o).

K2

* Aktualiziranje dokumenta Pravila šolske prehrane (ga. Darja Šarman v sodelovanju z go. Vanjo Hriberšek in poslovno sekretarko go. Zlatko Črešnar).
* Mnenje članov skupine za prehrano.

Sklep

Predlog pravil šolske prehrane bo obravnaval učiteljski zbor in Svet staršev.

 Dokument bo nato na redni seji potrdil Svet zavoda OŠ Hruševec Šentjur.

K3

* Priprava razpisne dokumentacije za izvajanje postopka odpiranja konkurence za vse sklope JN v mesecu marcu (v sodelovanju s SIB d.o.o).
* Izvedba ankete o šolski prehrani za učence.
* Priprava zahtevkov, poročil in anketiranje učencev za projekt „Šolska shema“.
* Ga. Ina Hunski podpira odločitev učiteljskega zbora o odločitvi odprave pregrad na mizah v jedilnici. Ponovno izpostavi problematiko neješčnosti otrok pri šolskem kosilu. Vsi člani skupine se strinjajo, da se težave z opuščanjem nepriljubljenih živil v obroku pojavlja tudi doma - v družini.
* Organizator šolske prehrane ga. Darja Šarman poda predlog, da v naslednjem šolskem letu opravijo anketo o šolski prehrani in prehranskih navadah otrok tudi starši.

Sestanek je bil zaključen ob 17.40

Datum: Zapisala:

15. 3. 2022 Darja Šarman